KETSAHALO EA 1: HO FIHLELA MAHALA a (max. 4) MAHALA a se nang mabitso 14 Ba sa ntse ba re ba iketlile, ho ile ha fihla batho. Balisa ba ile ba mathela ka setaleng, ba labalabela ho bona lelapa lena, haholo-holo ngoana. Banna bana ba ne ba thabile haholo. Ba ne ba tlohile ka potlako lithabeng moo ba neng ba lula teng le mehlape ea bona. * Ba ile ba bolella batsoali ba Jesu ba neng ba maketse, ka ntho e sa tloaelehang e neng e sa tsoa ba etsahalla. Ha ba le thabeng har’a mp’a bosiu, lengeloi le ile la hlaha ho bona ka tšohanyetso. Khanya ea Jehova ea ba pota-pota, eaba lengeloi le ba bolella hore Kreste kapa Mesia o tsoetsoe Bethlehema. Le ile la re ba tla fumana lesea leo le robetse ka sejelong, le thatetsoe ka masela. Ka mor’a moo ha etsahala ntho e hlollang le ho feta—ha hlaha sehlopha se seholo sa mangeloi a neng a bina a rorisa Molimo!—Luka 2:8-14.